Ei tule ei  filmi-ega raamatuarvustust, tuleb vaid kurb tõdemus, et kui Armand on mutimagnet, siis Konn on kitsemagnet. Olen sel suvel jõllitanud läbi auto esiklaasi (kusjuures väga lähedalt) üle tee silkavaid kitseemandaid juba kaks korda, mis on täpselt kaks korda enam, kui viimase kümne aasta jooksul. Pane või kitsevile peale!  Esimesel korral jõudsin ikka kummid kandiliseks pidurdada, teisel korral hüppas vaid käsi miskipärast pasuna peale, kuigi törtsu anda ei jõudnud, hoopis kogu kompuutriteave läks paigast - need  pagana nupud on ikka nii kuradi lähestikku seal roolirattal:D Poeg üritab Ark-is piimalubade asemel "pärislube" saada, käime sõitmas ja maanteel ikka hoiatan, et jälgi muu liikluse kõrval ka maanteepervi.  "Kas pean pudelikorjajaid vahtima?" ei saanud poiss esimese matsuga arugi:D    Teepervelt võib leida ka magavaid isaskitsi e. sokkusid (sarved ei jäänud pildile)